  Майя Бывальцева 24-тӥ инвожое Марий Эл элькунлэн шоркараз Йошкар-Олаын Егитъёслэн нуналзылы сӥзем ужрадъёс ортчытӥсько. Со улсын радъяськись «Ми ӵошен» йӧскалык фестивале нырысьсэ пыриськозы удмуртъёс но. «ВКонтакте» мерлыко вотэсын со сярысь ивортэ Марий Элысь удмуртъёслэн «Зоргур» группазы. «Егитъёслэн йӧскалык фестивалязы коня ке калыкъёс луозы: армямнъёс, чувашъёс, бигеръёс, ӟучьёс, азербайджанецъёс, поръёс, ми (удмуртъёс — ред.). Ми удмурт кылын кырӟан быдэстомы, рок-н-ролл эктомы но шудон ортчытомы. Марий Элын 2 сюрс пала удмуртъёс, оло, кӧня ке тросгес. Таӵе ужрадэ удмуртъёс нырысьсэ пырисько. Милем юрттэ радъясь — Татьяна Япаева. Со пор егитъёслэн огазеяськонзылэн азьветлӥсез. Потомы кык кузя — мон но Романов Женя», — ивортэ группаез кылдытӥсь Веста Андреева. Марий Элысь удмурт егитъёсты огазеян вылысь кылдытэм группалы али 75 адями гожтӥськемын. Тегъёс: Лулчеберет егитъёс Удмуртия удмуртъёс праздникъёс МарийЭл  